google/wiki40b huggingface dataset:
भैरहवा

भैरहवा, दक्षिण-पश्चिम नेपाल में भारतीय सीमा के पास स्थित एक कस्बा, नगरपालिका एवं रूपनदेही जिले का मुख्यालय है। यह भारत के साथ कारोवार का प्रमुख नाका है। यह पोखरा से करीव २०० किमी पड़ता है। भैरहवा, लुम्विनी अंचल के रूपन्देही जिल्ले मे बुटवल नगर से २० कि मि की दूरी पर है। इसका नया नाम सिद्धार्थनगर है। सन् १९९१ की नेपाली जनगणना के अनुसार इसकी जनसंख्या 39,473 थी।
भैरहवा के स्थानीय निवासी अवधी और भोजपुरी बोलते हैं जबकि नेपाली यहाँ की राष्ट्रीय भाषा है। यह महात्मा बुद्ध की जन्मस्थली लुम्बिनी के लिये प्रवेशद्वार है। भारतीय सीमा के पास स्थित होने के कारण यह आयात-निर्यात व्यापार में प्रमुख भूमिका प्रदान करता है। इसी कारण भैरहवा को तराई क्षेत्र का वाणिज्य केन्द्र भी कहा जाता है।
बजरंगी भाईजान

कहानी

यह कहानी पवन कुमार चतुर्वेदी (सलमान खान) की है, जिसे एक दिन एक छोटी बच्ची (हर्षाली मल्होत्रा) मिलती है। वह उसे उसके परिवार के पास पहुंचाने की कोशिश करता है। लेकिन उसे पता लगता है कि वह पाकिस्तान में रहती है। वह उसे लेकर उसके परिवार के पास पहुँचाने निकल पड़ता है।

निर्माण

इस फ़िल्म का निर्माण 3 नवंबर 2014 को नई दिल्ली में शुरू हुआ। दूसरे हिस्से का निर्माण एनडी स्टूडियोज़, कर्जत में हुआ। तीसरा हिस्सा मांडवा, राजस्थान में बना। 7 जनवरी 2015 में करीना को एक बच्चे के साथ मांडवा के किले के ऊपर क्रिकेट खेलते हुए देखा गया।10 जनवरी 2015 को सलमान ने राजस्थान के झुंझुनू जिले में स्कूली बच्चों के साथ शूट किया।

प्रचार

इस फ़िल्म का टीज़र 28 मई 2015 को स्टार टीवी पर रिलीज़ किया गया। सलमान खान की फर्स्ट लुक 26 मई 2015 को शाहरुख़ खान द्वारा सोशल नेटवर्किंग साईट ट्विटर पर दिखाई गयी।
क्लीवलैंड इंडियन

क्लीवलैंड इंडियन, एक प्रसिद्ध बेसबॉल टीम है, जो क्लीवलैंड में आधारित है। वे मेजर लीग बेसबॉल में खेलते हैं।
रॉबर्ट ज़ोलिक

रॉबर्ट ज़ोलिक (जन्म 25 जुलाई, 1953) विश्व बैंक के ग्यारहवें अध्यक्ष हैं। उन्होंने अपना पदभार 1 जुलाई, 2007 को ग्रहण किया था।
१७७० ईसा पूर्व

१७७० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७७० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
जोगिया जनूबी पट्टी

जोगिया जनूबी पट्टी, गोरखपुर -मोकामा राष्ट्रीयकृत मार्ग पर गोरखपुर से 75 किलोमीटर पूर्व, फाजिलनगर कस्बे के करीब बसा एक बड़ा गांव है जो कुशीनगर जनपद में पड़ता है। इस गांव में एक अति प्राचीन खंड़ित मूर्ति है जो जोगिर बाबा के नाम से प्रसिद्ध है। यहां एक मंदिर के अवशेष हैं जो छठी-सातवीं सदी का जान पड़ता है। जोगिर बाबा के नाम से इस गांव का नाम जोगिया पड़ा है। यह गांव लोकरंग कार्यक्रमों की वजह से भी हाल-फिलहाल चर्चा में आया है। यहां प्रतिवर्ष देश के सैकड़ों हिन्दी के साहित्यकार/ लोक कलाकार जुटते हैं और दो दिनों तक अपनी प्रस्तुतियों को जीवंत बनाते हैं। यह गांव कथाकार सुभाष चन्द्र कुशवाहा का पैतृक गांव भी है।
राजस्थान प्राच्यविद्या प्रतिष्ठान

राजस्थान प्राच्यविद्या प्रतिष्ठान (Rajasthan Oriental Research Institute / RORI ) राजस्थान सरकार द्वारा स्थापित एक संस्थान है जो राजस्थानी संस्कृति एवं विरासत को संरक्षित रखने एवं उसकी उन्नति करने के उद्देश्य से स्थापित किया है। इसकी स्थापना १९५४ में मुनि जिनविजय के मार्गदर्शन में की गयी थी। मुनि जिनविजय रॉयल एशियाटिक सोसायटी के सदस्य थे। भारत के राष्ट्रपति डॉ राजेन्द्र प्रसाद ने १९५५ में इसकी आधारशिला रखी। १४ सितम्बर १९५८ को इसका उद्घाटन हुआ। इसका मुख्यालय जोधपुर में है।
पालि, प्राकृत, अपभ्रंश, संस्कृत और अन्य भाषाओँ में लिखे गए विभिन्न अप्रकाशित पांडुलिपियों और प्राचीन ग्रंथों की खोज और उनके प्रकाशन के लिए उत्तरदायी राजस्थान शासन द्वारा जोधपुर में सन १९५० में संस्थापित  एक पंजीकृत स्वायत्तशासी समिति (सांस्कृतिक संस्थान) है जिसके संस्थापक निदेशक पद्मश्री मुनि जिनविजय थे।
यहाँ संरक्षित कुछ पांडुलिपियाँ इस लिंक पर देखी जा सकती हैं-
श्रुतलेखन

तकनीकी सन्दर्भ में

तकनीकी सन्दर्भ में श्रुतलेखन से आशय है कि कम्प्यूटर को बोलकर लिखवाना। इस विधि में प्रयोक्ता माइक्रोफोन में बोलता है तथा कम्प्यूटर में मौजूद स्पीच टू टैक्स्ट प्रोग्राम उसे प्रोसैस कर टैक्स्ट में बदलकर लिखता है। इस प्रकार का कार्य करने वाले सॉफ्टवेयर को श्रुतलेखन सॉफ्टवेयर कहते हैं। अंग्रेजी हेतु इस प्रकार के सॉफ्टवेयर विण्डोज़ एवं ऑफिस के कुछ संस्करणों में अन्तर्निर्मित हैं। इसके अतिरिक्त ड्रैगन नैचुरली नामक प्रसिद्ध सॉफ्टवेयर भी है।
हिन्दी हेतु अभी तक ऐसा केवल श्रुतलेखन-राजभाषा नामक सॉफ्टवेयर उपलब्ध है।
लिन काउंटी, आयोवा (संयुक्त राज्य अमेरिका)

प्रशासन

आयोवा की अन्य काउंटियों की तरह प्रशासक मंडल यानि लिन काउंटी बोर्ड ऑफ़ सुपरवाइज़र्स द्वारा प्रशासित है। बोर्ड ऑफ़ सुपरवाइज़र्स के पांच सदस्य है जो काउंटी के नागरिकों द्वारा निर्वाचित होते हैं. इसके अतिरिक्त अन्य कई निर्वाचित पदाधिकारी हैं। संयुक्त राज्य अमेरिका में राज्य सरकार के नीचे काउंटी और नगर की स्वतंत्र सरकारें होती हैं. आयोवा में प्रायः बड़े नगरों की सरकारें नगरीय सीमा में काम करती हैं जबकि काउंटी की सरकारें ग्रामीण अंचलों का काम-काज देखती हैं। यद्यपि कई -कई विभाग जैसे इंजीनियरिंग, सड़क, योजना, पुलिस और कंज़र्वेशन दोनों सरकारों (काउंटी एवं नगर) में अलग अलग विभाग है, स्वास्थ्य विभाग और मानव सेवा विभाग केवल काउंटी की सरकार के पास है जो काउंटी के सारे नगरों को अपनी सेवा प्रदान करते हैं। यहाँ का स्वास्थ्य विभाग आयोवा प्रदेश का प्रथम और एक मात्र राष्ट्रीय मान्यता-प्राप्त (nationally accredited) स्वास्थ्य विभाग है जिसके निदेशक प्रमोद द्विवेदी हैं।
सिद्धार्थ (कलाकार)

सिद्धार्थ (जन्म 1956,  पंजाब के लुधियाना जिले में रायकोट शहर के पास बस्सीआं में) एक भारतीय चित्रकार और मूर्तिकार है.

जीवनी

अभी अपने गांव में स्कूल में ही थे की सिद्धार्थ ने  साइनबोर्ड पेंटिंग शुरू कर दी थी। गांव के मेसन तारा मिस्त्री के साथ एक प्रशिक्षु के रूप में काम करते, उसने भित्ति चित्र और फ़्रीज़ेस (friezes) बनाने की कला सीखी। बाद में वह मक्लिओडगंज में तिब्बती भिक्षुओं से थंग्का (Thangka) चित्रकला तकनीक सीखने के लिए चले गए। उन्होंने कलाकार सोभा सिंह (चित्रकार) के साथ भी अंद्रेता (Andretta), हिमाचल प्रदेश में उसके स्टूडियो में कुछ समय बिताया। चण्डीगढ़ में कॉलेज ऑफ आर्ट से पेंटिंग में पांच साल का डिप्लोमा करने के बाद वह कुछ समय के लिए स्वीडन के लिए गए थे। अब वह  नई दिल्ली में बसे है जहाँ उनका अपना ही स्टूडियो है।
गौरीशंकर हीराचन्द ओझा

पंडित गौरीशंकर हीराचन्द ओझा, भारत के प्रसिद्ध इतिहासकार थे।
उन्होने राजपूताने के इतिहास के लेखन के लिये विस्तृत ठोसपूर्ण पीठिका बना कर एक अग्रदूत की भांति इतिहास का प्रणयन किया, कई प्रश्नों के उत्तर दिये, कई प्रसंग कायम किये। उन्होंने निरन्तर खोज व गंभीर अध्ययन केबाद राजनैतिक घटनावली की सुनिश्चित परम्परा कायम कर तत्कालीन आदर्शों के अनुसार इतिहास लेखन का प्रयास किया। कई अविदित तिथियों को उद्घाटित किया तथा अशुद्ध तिथियों का शुद्धीकरण किया। अनेक त्रुटित वंशावलियों को शुद्ध किया तथा अनेकानेक ऐतिहासिक लुप्त कड़ियों को जोड़ा। स्थानीय स्रोतों का फारसी आदि स्रोतों से सही तालमेल बैठा कर घटनाओं को परखने का सुयत्न किया। इस प्रकार राजस्थान के इतिहास सम्बन्धी वैज्ञानिक ढंग से अनुसंधान करने वाले वे एकमात्र विद्वान थे।
हल्लीशक

हल्लीशक महाभारत में वर्णित एक नृत्यशैली है। इसका एकमात्र विस्तृत वर्णन महाभारत के खिल्ल भाग हरिवंश (विष्णु पर्व, अध्याय 20) में मिलता है। विद्वानों ने इसे रास का पूर्वज माना है साथ ही रासक्रीड़ा का पर्याय भी। आचार्य नीलकंठ ने टीका करते हुए लिखा है - 'हस्लीश क्रेडर्न एकस्य पुंसो बहुभि: स्त्रीभि: क्रीडन सैव रासकीड़'। (हरि. 2.20.36) 'हल्लीशक' का शाब्दिक अर्थ है - 'हल का हत्था'।
यह नृत्य स्त्रियों का है जिसमें एक ही पुरुष श्रीकृष्ण होता है। यह दो दो गोपिकाओं द्वारा मंडलाकार बना तथा श्रीकृष्ण को मध्य में रख संपादित किया जाता है। हरिवंश के अनुसार श्रीकृष्ण वंशी, अर्जुन मृदंग, तथा अन्य अप्सराएँ अनेक प्रकार के वाद्ययंत्र बजाते हैं। इसमें अभिनय के लिए रंभा, हेमा, मिश्रकेशी, तिलोत्तमा, मेनका, आदि अप्सराएँ प्रस्तुत होती हैं। सामूहिक नृत्य, सहगान आदि से मंडित यह कोमल नृत्य श्रीकृष्णलीलाओं के गान से पूर्णता पाता है। इसका वर्णन अन्य किसी पुराण में नहीं आता। भासकृत बालचरित्‌ में हल्लीशक का उल्लेख है। अन्यत्र संकेत नहीं मिलता।
२११५ ईसा पूर्व

२११५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २११५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
ट्रुद्

यह् एक प्रमुख दैनिक समाचार पत्र है।
डेविड कार्प

प्रारंभिक जीवन

कार्प ने अपना बचपन मैनहट्टन के उपरी पश्चिमी किनारे पर बिताया। उसके माता पिता ने फिल्म और टेलीविजन संगीतकार माइकल डी. कार्प और शिक्षक बारबरा एकरमैन हैं। उसका केविन नामक एक छोटा भाई है। वह 17 वर्ष के थे जब उनके माता - पिता अलग हो गए। कार्प 3 साल की उम्र से कैल्हाउन स्कूल में आठवीं कक्षा तक पढ़े जहाँ उनकी माँ पढ़ाती थी। 11 साल की आयु में कार्प ने एचटीएमएल का अध्यन किया और क्षेत्रीय व्यापारिक संस्थाओं के लिए जालस्थल बनाने लगा। 15 वर्ष की आयु में कार्प एक साल के लिए ब्रोंक्स विज्ञानं स्कूल में भारती हुआ, जिसके पश्चात उसने पढ़ाई छोड़ दी और घर ही में शिक्षा लेने लगा। उस समय कार्प को आशा थी कि वो न्यूयॉर्क के कोई कॉलेज या एम्आईटी में प्रवेश ले सकेगा और वो समझता था कि घर की शिक्षा और अन्य परियोजनाओं के माध्यम से वो इन संस्थाओं को प्रसन्न कर सकेगा। कार्प कभी भी न तो हाई स्कूल लौटा और न ही हाई स्कूल डिप्लोमा अर्जित कर सका।

निजी जीवन

सितंबर 2011 की तिथि में कार्प की साथी राशेल ऐकले है जो एक खानसामा होने के साथ-साथ मनोविज्ञान क्षेत्र में स्नातक अर्जित कर चुकी हैं। वे अपने पालतू कुत्ते क्लार्क के साथ विलियम्सबर्ग में एक साथ रहते हैं।
गांनी उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। खुलना विभाग में, जनसांख्यिकीक रूप से, इस्लाम के अनुयाई, आबादी के औसतन ८३.६१% है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

गांनी उपजिला बांग्लादेश के दक्षिण-पश्चिमी भाग में, खुलना विभाग के मेहेरपुर जिले में स्थित है।
89वें अकादमी पुरस्कार

प्रत्याशी एवं विजेता

89वें अकादमी पुरस्कार के प्रत्याशियों की घोषणा, 24 जनवरी, 2017 को अकादमी की वैश्विक लाइव स्ट्रीम के माध्यम से की गई। ला ला लैंड एक साथ चौदह नामांकन के साथ रिकॉर्ड बनाने में कामयाब रहा।. अराईवल और मूनलाइट आठ नामांकन के साथ दूसरे स्थान पर हैं।
मानव अधिकार और लोकतन्त्र अंदोलन

मानव अधिकार और लोकतन्त्र अंदोलन (Human Rights and Democracy Movement) तोन्गा का एक राजनीतिक दल है। इस दल का नेता उलिटि उअटा है।
२००५ के संसदीय चुनाव में इस दल को ७ सीटें मिले।
अनविल्हनास राष्ट्रीय उद्यान

मौसम

यहाँ की औसत वार्षिक वर्षा 2,100 मिलीमीटर (83 इंच) है। तापमान 23 से 34° C (73 से 93° F) तक होता है।
कर्नाट राज्य

कर्नाट, महाभारत-काल में भारत के दक्षिणी भाग में स्थित एक राज्य था। इसी के नाम पर कर्नाटक का नम पड़ा है। कर्नाट राज्य उस क्षेत्र में स्थित था जहाँ कर्नाटक का उत्तरी तथा मध्य भाग पड़ता है।
मलिन्के भाषा

यह विश्व की एक प्रमुख भाषा है।
ऊष्ट्रासन

इस आसन की अंतिम अवस्था में पहुँचने के बाद हमारे शरीर की आकृति कुछ-कुछ ऊँट के समान प्रतीत होती है, इसी कारण इसे उष्ट्रासन कहते हैं।

सावधानी

जोर से या झटके से इस आसन को न करें। पीछे झुकते समय जंघा सीधी रखें। अंतिम स्थिति में गर्दन से लेकर घुटने तक का भाग सीधा रहेगा। वापस आते समय झटका देकर न आएँ। जिन लोगों को हर्निया की शिकायत हो, उन्हें यह आसन नहीं करना चाहिए।

लाभ

इस आसन से घुटने, ब्लडर, किडनी, छोटी आँत, लीवर, छाती, लंग्स एवं गर्दन तक का भाग एक साथ प्रभावित होता है, जिससे क‍ि उपर्युक्त अंग समूह का व्यायाम होकर उनका निरोगीपन बना रहता है। श्वास, उदर, पिंडलियों, पैरों, कंधे, कुहनियों और मेरुदंड संबंधी रोग में लाभ मिलता है।
उदर संबंधी रोग, जैसे कॉस्ट्रयूपेशन, इनडाइजेशन, एसिडिटी रोग निवारण में इस आसन से सहायता मिलती है। गले संबंधी रोगों में भी यह आसन लाभदायक है।
बन्नू ज़िला

बन्नू (उर्दू और पश्तो: بنوں‎, अंग्रेज़ी: Bannu) पाकिस्तान के ख़ैबर-पख़्तूनख़्वा प्रांत का एक ज़िला है। यह करक ज़िले के दक्षिण में, लक्की मरवत ज़िले के उत्तर में और उत्तर वज़ीरिस्तान नामक क़बाइली क्षेत्र के पूर्व में स्थित है। इस ज़िले के मुख्य शहर का नाम भी बन्नू है। यहाँ बहुत-सी शुष्क पहाड़ियाँ हैं हालांकि वैसे इस ज़िले में बहुत हरियाली दिखाई देती है और यहाँ की धरती बहुत उपजाऊ है। ब्रिटिश राज के ज़माने में यहाँ के क़ुदरती सौन्दर्य से प्रभावित होकर बन्नू की 'स्वर्ग' से तुलना भी की जाती थी।

विवरण

बन्नू ज़िले में सन् १९९८ में ६,७७,३४६ लोगों कि आबादी थी। इसका क्षेत्रफल क़रीब १,२२७ वर्ग किमी है। यहाँ पानी मुख्य तौर पर वज़ीरिस्तान की पहाड़ियों से उत्पन्न होने वाली कुर्रम नदी और गम्बीला नदी (उर्फ़ टोची नदी) से आता है। बन्नू पहाड़ी इलाक़ा है जिसके बीच में १०० किमी लम्बी और ६० किमी चौड़ी बन्नू वादी विस्तृत है। कुर्रम नदी ज़िले के पश्चिमोत्तर कोने से ज़िले में दाख़िल होकर पहले तो दक्षिण-पूर्व और फिर मुड़कर सीधा दक्षिण की ओर चलकर लक्की मरवत ज़िले में निकल जाती है। टोची नदी (जिसे गम्बीला नदी भी कहते हैं) कुर्रम से ६ किमी दक्षिण पर ज़िले में आती है और फिर वह भी कुर्रम के बराबर चलकर लक्की मरवत में चली जाती है, जहाँ कुर्रम में मिल जाती है। इन दोनों नदियों के बीच का दोआब ही बन्नू ज़िले का सब से उपजाऊ क्षेत्र है।

इतिहास

संस्कृत के प्रसिद्ध वैयाकरण पाणिनि ने सब से पहले चौथी शताब्दी ईसापूर्व में बन्नू का ज़िक्र किया था और उसका प्राचीन नाम 'वरनु' बताया था। सातवीं सदी ईसवी में भारतीय उपमहाद्वीप आये चीनी धर्मयात्री ह्वेन त्सांग ने भी बन्नू का दौरा किया और वर्तमान अफ़्ग़ानिस्तान में स्थित ग़ज़नी की नगरी तक गए। पारसी धर्मग्रन्थ अवेस्ता में भी बन्नू को 'वरन' के नाम से बुलाया गया और कहा गया की अहुर मज़्द (यानि परमात्मा) द्वारा दुनिया में बनाए गए १६ सर्वोताम जगहों में से यह एक है। इतिहासकारों को बन्नू के अकरा नामक क्षेत्र में मौजूद टीलों में अतिप्राचीन सिन्धु घाटी सभ्यता के अवशेष मिले हैं और मध्य एशिया से आये बहुत से हमलावरों द्वारा छोड़े गए तरह-तरह के चिह्न भी प्राप्त हुए हैं।
जब पंजाब से सिख साम्राज्य फैला तो बन्नू ज़िला भी उसका भाग बन गया, हालांकि यह एक पश्तून इलाक़ा है। जब अंग्रेज़ों ने पंजाब को ब्रिटिश राज का हिस्सा बनाया, तो बन्नू भी उसमें शामिल किया गया। यहाँ के फ़ौजी अड्डों से सेना की टुकड़ियां अक्सर टोची घाटी और वज़ीरिस्तान के क़बाइली क्षेत्रों में समय-समय पर क़ाबू पाने के लिए भेजी जाती थीं। ब्रिटिश ज़माने में ही फ़ौज के प्रयोग के लिए डेरा ग़ाज़ी ख़ान से बन्नू तक एक सड़क तैयार की गई।
परक्राम्य लिखत अधिनियम १८८१

परक्राम्य लिखत अधिनियम १८८१ या 'विनिमय साध्य विलेख नियम १८८१' (Negotiable Instruments Act, 1881) भारत का एक कानून है जो पराक्रम्य लिखत (प्रॉमिजरी नोट, बिल्ल ऑफ एक्सचेंज तथा चेक आदि) से सम्बन्धित है। 
पूरे भारत में कार्य करने वाले वित्तीय संस्थान, उद्योग संगठन और यहां तक कि सामान्य जन भी अपने लेन-देन अधिकतर चेक के माध्यम से करते हैं। चेक के माध्यम से वित्तीय कारोबार में होने वाली सुविधाओं के साथ-साथ समस्याएं भी उत्पन्न होती हैं। चेक के माध्यम से कारोबार में होने वाली शिकायतों को दर्ज कराने की व्यवस्था ‘परक्राम्य लिखत अधिनियम, 1881’ में प्रदान की गई है।

परक्राम्य लिखत (संशोधन) अध्यादेश, 2015

परक्राम्य लिखत अधिनियम १८८१ की ‘धारा 138’ चेक बाउंस होने की स्थिति में वाद दायर करने से संबंधित है। लेकिन धारा 138 में वाद दायर करने के क्षेत्राधिकार को स्पष्ट नहीं किया गया था। वर्ष 2014 में सर्वोच्च न्यायालय ने ‘परक्राम्य लिखत अधिनियम, 1881’ की धारा 138 के तहत यह व्यवस्था दी थी कि ‘चेक बाउंस होने की स्थिति में वाद उसी स्थान पर दायर होगा जिस स्थान से चेक को जारी किया गया है।’ सर्वोच्च न्यायालय के इस निर्णय से चेक बाउंस होने की स्थिति में पीड़ित व्यक्ति (चेक प्राप्त करने वाला) को अपने मुकदमे के लिए बार-बार आने-जाने में होने वाले व्यय तथा समय दोनों का नुकसान होता था तथा न्यायालयों में लगातार मुकदमों की संख्या बढ़ती जा रही थी। मुकदमों की बढ़ती हुई संख्या तथा वित्तीय संस्थानों एवं संगठनों की समस्याओं पर ध्यान देते हुए केंद्र सरकार ने सर्वोच्च न्यायालय द्वारा दिए गए निर्णय (परक्राम्य लिखत अधिनियम, 1881 की धारा 138 के तहत) को बदलने एवं लोकोपकारी बनाने हेतु ‘परक्राम्य लिखत (संशोधन) अध्यादेश, 2015’ जारी किया। इस अध्यादेश में यह प्रावधान किया गया है कि चेक बाउंस होने के मामले में मुकदमा उसी स्थान पर (क्षेत्राधिकार में) दायर होगा जहां चेक को प्रस्तुत किया जाएगा। परक्राम्य लिखत (संशोधन) अध्यादेश, 2015 लोक सभा में पारित हो गया था लेकिन राज्य सभा में पारित न हो पाने के कारण सरकार को अध्यादेश जारी करना पड़ा।
वृद्धावस्था

वृद्धावस्था या बुढापा जीवन की उस अवस्था को कहते हैं जिसमें उम्र मानव जीवन की औसत काल के समीप या उससे अधिक हो जाती है। 
वृद्ध लोगों को रोग लगने की अधिक सम्भावना होती है। उनकी समस्याएं भी अलग होती हैं। वृद्धावस्था एक धीरे-धीरे आने वाली अवस्था है जो कि स्वभाविक व प्राकृतिक घटना है। वृद्ध का शाब्दिक अर्थ है बढ़ा हुआ, पका हुआ, परिपक्व।
== सन्दर्भ == वृद्धावस्था में प्रत्येक मनुष्य की ऊँचाई 2 से 5 प्रतिशत तक कम हो जाती है।
कापर(II) ऑक्साइड

कापर (II) ऑक्साइड एक अकार्बनिक यौगिक है।
अभयानन्दा

अभयानन्दा (जन्म १८४२ ) अमेरेकी महिला एवं महिला स्वामी भिक्षु थीं जब विवेकानंद' के मिशन का आरम्भ हुआ था। उनके पूर्व आश्रम का नाम मेर्री लुईस था।
लुईस को विवेकानंद के द्वारा ही थाउसंड इज्लैंड पार्क में १९८५ में आरम्भ किया गया  एवं उनका मठवासी नाम भी  विवेकानन्द ने ही  दिया किन्तु बाद में वह उनसे अलग  होकर स्वयं ही उसी नाम से उपदेश एवं दर्शन देने लग गईं। अभयानन्दा दावा करते हैं की सम्पूर्ण विश्व में केवल वही महिला स्वामी हैं।
अक़ीदह

इस्लाम धर्म के प्रमुख मत यह हैं। इसे अक़ीदह (عقیدہ) कहते हैं:

ईश्वर की एकता

मुसलमान एक ही ईश्वर को मानते हैं, जिसे वो अल्लाह (फ़ारसी: ख़ुदा) कहते हैं। एकेश्वरवाद को अरबी में तौहीद कहते हैं, जो शब्द वाहिद से आता है जिसका अर्थ है एक। इस्लाम में इश्वर को मानव की समझ से ऊपर समझा जाता है। मुसलमानों से इश्वर की कल्पना करने के बजाय उसकी प्रार्थना और जय जयकार करने को कहा गया है। मुसलमानों के अनुसार इश्वर अद्वितीय हैः उसके जैसा और कोई नहीं। इस्लाम में ईश्वर की एक विलक्षण अवधारणा पर ज़ोर दिया गया है। साथ में यह भी माना जाता कि उसकी पूरी कल्पना मनुष्य के बस में नहीं है। 
 कहो: है ईश्वर एक और अनुपम।
है ईश्वर सनातन, हमेशा से हमेशा तक जीने वाला।

उसकी न कोई औलाद है न वह खुद किसी की औलाद है।

और उस जैसा कोई और नहीं॥”

(कुरान, सूरत ११२, आयते १ - ४)

नबी और रसूल

इस्लाम के अनुसार ईश्वर ने धरती पर मनुष्य के मार्गदर्शन के लिये समय समय पर किसी व्यक्ति को अपना दूत बनाया। यह दूत भी मनुष्य जाति में से होते थे और ईश्वर की ओर लोगों को बुलाते थे। ईश्वर इन दूतों से विभिन्न रूपों से समपर्क रखते थे। इन को इस्लाम में नबी कहते हैं। जिन नबियों को इश्वर ने स्वयं शास्त्र या धर्म पुस्तकें प्रदान कीं उन्हें रसूल कहते हैं। मुहम्मद साहिब भी इसी कड़ी का हिस्सा थे। उनको जो धार्मिक पुस्तक प्रदान की गयी उसका नाम कुरान है। कुरान में ईश्वर के २५ अन्य नबियों का वर्णन है। स्वयं कुरान के अनुसार ईश्वर ने इन नबियों के अलावा धरती पर और भी कई नबी भेजे हैं जिनका वर्णन कुरान में नहीं है। 
सभी मुसलमान ईश्वर द्वारा भेजे गये सभी नबियों की वैधता स्वींकार करते हैं और अधिकतम मुसलमान मुहम्मद साहब को ईशवर का अन्तिम नबी मानते हैं। अहमदिय्या समुदाय के लोग मुहम्मद साहब को अन्तिम नबी नहीं मानते हैं और स्वयं को इस्लाम का अनुयायी भी कहते हैं। भारत के उच्चतम न्यायालय के अनुसार उनको भारत में मुसलमान माना जाता है। कई अन्य प्रतिष्ठित मुसलमान विद्वान समय समय पर पहले भी मुहम्मद साहब के अन्तिम नबी होने पर सवाल उठा चुके हैं।

कयामत

मध्य एशिया के अन्य धर्मों की तरह इस्लाम में भी कयामत का दिन माना जाता है। इसके अनुसार ईशवर एक दिन संसार को समाप्त करेगा। यह दिन कब आयेगा इसकी सही जानकारी केवल ईश्वर को ही है। इसे मुसलमान कयामत का दिन कहते हैं। इस्लाम में शारीरिक रूप से सभी मरे हुए लोगों का उस दिन जी उठने पर बहुत ज़ोर दिया गया है। उस दिन हर इनसान को उसके अच्छे और बुरे कर्मों का फल दिया जाएगा। इस्लाम में हिन्दू मत की तरह समय के परिपत्र होने की अवधारणा नहीं है। कयामत के दिन के बाद दोबारा संसार की रचना नहीं होगी।

तक़दीर

मुसलमान तक़दीर को मानते हैं। तक़दीर का मतलब इनके लिये यह है कि ईश्वर बीते हुए समय, वर्तमान और भविष्य के बारे में सब जानता है। कोई भी चीज़ उसकी अनुमति के बिना नहीं हो सकती है। मनुष्य को अपनी मन मरज़ी से जीने की आज़ादी तो है पर इसकी अनुमति भी ईश्वर ही के द्वारा उसे दी गयी है। ईस्लाम के अनुसार मनुष्य अपने कुकर्मों के लिये स्वयं जिम्मेदार इस लिये है क्योंकि उन्हें करने या न करने का निर्णय ईश्वर मनुष्य को स्वयं ही लेने देता है। उसके कुकर्मों का भी पूर्व ज्ञान ईश्वर को होता है।
इस्माइलिया

इस्माइलिया (Ismailia ; अरबी : الإسماعيلية‎ al-Ismāʻīlīyah ) स्वेज़ थलडमरूमध्य में तिम्सा झील के उत्तर पश्चिमी तट पर मिस्र का एक नगर है जो भूमध्यसागर से ७५ किमी तथा काहिरा से १३५ किमी दूर है। यह स्वेज़ और पोर्ट सैइद के बीचोबीच स्थित है। इसे सन् १८६३ ई. में स्वेज़ नहर की खुदाई के समय ख़ेदिव इस्माइल ने बसाया था, अत: इसका नाम इस्माइलिया पड़ा गया। इसकी
इसकी गलियों तथा मकानों की स्वच्छता तथा क्रम में आधुनिकता की गहरी छाप है। यह तीन ओर उद्यानों तथा एक ओर झील से घिरा हुआ है। स्वेज़ नहर के किनारे पर 'के मोहमत अली' (मोहम्मद अली का घाट) है, जहाँ नहर की खुदाई के समय फरदीनाँ दे लेपेस निवास करते थे। घाट के अंत में जलकल है जो पोर्ट सईद को मीठा जल पहुँचाता है। इस नगर में बहुत से सरकारी कार्यालय, गोदाम तथा सांस्कृतिक भवन हैं। इसकी जनसंख्या लगभग ७,५०,००० है।
महाविद्या

शाब्दिक अर्थ

महाविद्या शब्द संस्कृत भाषा के शब्दों "महा" तथा "विद्या" से बना है- "महा" अर्थात महान्, विशाल, विराट ; तथा "विद्या" अर्थात ज्ञान।

पौराणिक कथा

श्री देवीभागवत पुराण के अनुसार महाविद्याओं की उत्पत्ति भगवान शिव और उनकी पत्नी सती, जो कि पार्वती का पूर्वजन्म थीं, के बीच एक विवाद के कारण हुई। जब शिव और सती का विवाह हुआ तो सती के पिता दक्ष प्रजापति दोनों के विवाह से खुश नहीं थे। उन्होंने शिव का अपमान करने के उद्देश्य से एक विशाल यज्ञ का आयोजन किया, जिसमें उन्होंने सभी देवी-देवताओं को आमन्त्रित किया लेकिन द्वेषवश उन्होंने अपने जामाता भगवान शंकर और अपनी पुत्री सती को निमन्त्रित नहीं किया। सती, पिता के द्वारा आयोजित यज्ञ में जाने की जिद करने लगीं जिसे शिव ने अनसुना कर दिया, इस पर सती ने स्वयं को एक भयानक रूप में परिवर्तित (महाकाली का अवतार) कर लिया। जिसे देख भगवान शिव भागने को उद्यत हुए। अपने पति को डरा हुआ जानकर माता सती उन्हें रोकने लगीं तो शिव जिस दिशा में गये उस दिशा में माँ का एक अन्य विग्रह प्रकट होकर उन्हें रोकता है। इस प्रकार दसों दिशाओं में माँ ने वे दस रूप लिए थे वे ही दस महाविद्याएँ कहलाईं। इस प्रकार देवी दस रूपों में विभाजित हो गयीं जिनसे वह शिव के विरोध को हराकर यज्ञ में भाग लेने गयीं। वहाँ पहुँचने के बाद माता सती एवं उनके पिता के बीच विवाद हुआ। दक्ष प्रजापति ने शिव की निंदा की और सती ने यज्ञ कुंड में प्राणों की आहुति दे दी।
कसदी

मेसोपोटामिया साम्राज्य

प्राचीन मेसोपोटामिया का एक साम्राज्य। यह सुमेरिया तथा अक्कदी साम्राज्यों के पतन के बाद उनके क्षेत्रों पर पर 18वीं सदी ईसापूर्व से लेकर सातवीं सदी ईसापूर्व तक रहा था। हम्मूराबी (1728 ईसापूर्व - 1686 ईसापूर्व) ने इस साम्राज्य को संगठित किया था।

हम्बुराबी

हाम्मुरबी (1728 ईसापुर्व 1683 ईसापुर्व) बेबीलोनिया का प्रसिध्द शासक जो एमोराइट राजवंश का था। तथा हम्बुराबी की सबसे बड़ी देन कानूनो की संहिता है हम्बुराबी विश्व का प्रथम शासक था जिसने सर्बप्रथम कानूनो का संग्रह कराया।
जम्मू और कश्मीर पीपुल्स डेमोक्रेटिक पार्टी

जम्मू और कश्मीर पीपुल्स डेमोक्रेटिक पार्टी एक जम्मू और कश्मीर में राजनीतिक पार्टी है। इस पार्टी के अध्यक्ष मुफ़्ती मोहम्मद सईद थे, वे जम्मू और कश्मीर के मुख्यमंत्री रह चुके हैं।
प्राग सम्मेलन

प्राग सम्मेलन, सौरमंडल में ग्रहों को नई परिभाषा देने के लिए 15-24 अगस्त, 2006 को चेक गणराज्य की राजधानी प्राग में अंतर्राष्ट्रीय खगोलीय संघ द्वारा एक आयोजित किया गया एक सम्मेलन था। इस सम्मेलन में कुल 75 देशों के 2500 से अधिक खगोलविदों ने भाग लिया। सम्मेलन में एक प्रस्ताव पारित किया गया जिसके द्वारा प्लूटो को खगोलविदों ने ग्रहों के परिवार से अलग कर दिया और उसे बौने ग्रह की श्रेणी में रखा गया, जिससे ग्रहों की संख्या 9 से घटकर 8 रह गयी। यह सम्मेलन 10 दिन तक चला। अमेरिकी अंतरिक्ष एजेंसी नासा ने इसे अपमानजनक बताते हुए इसका विरोध किया था।
मछली घर, भोपाल

मछली घर मध्य प्रदेश कि राजधानी भोपाल मे स्थित एक प्रसिद्ध जलजीवशाला (एक्वेरियम) है। राज भवन के पास स्थित इस जलजीवशाला की स्थापना ३१ मई १९७७ को हुई थी। दो मंजिले इस अवस्थापना में ऊपरी तल पर चालीस छोटे और निचले तल पर २६ बड़े एक्वेरियम रखे गये थे जिनमें विविध प्रकार की मछलियाँ और जलीय जीव रखे गये थे।
भारत में स्थित एक्वेरिया में इसे मुंबई स्थित तारापुर फिश एक्वेरियम के बाद दूसरा सबसे समृद्ध एक्वेरियम माना जाता है। इसका उल्लेख "वर्ल्ड डायरेक्टरी ऑफ एक्वेरिया" में भी है।
सरकार ने इसे बंद करके इसके स्थान पर पाँच सितारा होटल और कन्वेशन सेंटर बनाने की योजना बनाई थी। भोपाल के लोगों के विरोध के बाद इसे एक दूसरी जगह नए रूप में बनाने की स्वीकृति दी गयी और वर्तमान में इसकी मछलियों को भदभदा रोड स्थित एक अस्थायी भवन में रखा गया है। इस अस्थायी एक्वेरियम में भी टिकट दरें और समय सारिणी पुराने जैसी है।
अखिलेश मिश्रा

अखिलेश मिश्रा मालदीव में भारत के उच्चायुक्त हैं। वे 1989 बैच के भारतीय विदेश सेवा के अधिकारी हैं। इससे पूर्व वे टोरंटो में भारत के महावाणिज्यदूत थे।
ठप्पा

ठप्पा, 'रूपदा' या डाई (die) निर्माण-उद्योगों में प्रयुक्त एक विशेष औजार है जो पदार्थों को काटने या कोई विशेष आकार देने के काम आता है। प्रायः यह एक प्रेस की सहायता से काम करता है। ठप्पे से साधारण पेपर-क्लिप से लेकर उन्नत प्रौद्योगिकी में काम आने वाली जटिल चीजें तक बनायी जातीं हैं।